Վայք համայնքի հարգելի քաղաքացիներ.

Շնորհավորում եմ բոլորիս Հայաստանի Հանրապետության Անկախության տոնի կապակցությամբ։

33 տարի առաջ՝ սեպտեմբերի 21–ին Խորհրդային Հայաստանի քաղաքացիները պատմական որոշում կայացրեցին՝ անկախությունն ընտրելով որպես միակ հնարավոր կարգավիճակ։

1991 թվականի սեպտեմբերի 21–ին հայ հասարակությունը հանրաքվեում իր վճռական «այո»–ն ասելով, բռնեց անկախության ուղին։

Սեպտեմբերի 21–ը յուրաքանչյուր հայի հոգում ամրագրված է իբրև մի գեղեցիկ տոն, որը վերստին արժևորում է անկախության գաղափարը՝ բոլորին համակելով հայրենիքն անմնացորդ սիրելու, զարգացնելու և պահպանելու եռանդով։

Անկախության տոնին ավելի քան կարևոր է գիտակցել, որ մենք անկախության ժառանգորդն ու պատասխանատուն ենք։

Այսօր հայրենասերի տոնն է, հայի այն տեսակի, որի շնորհիվ կանգուն են հայն ու Հայաստանը։

Շնորհավոր տոնդ, անկախ Հայաստան։

.